b'\n_START_ARTICLE_\nWerner Karl Heisenberg\n_START_SECTION_\n\xc5\xbdIVLJENJE IN KARIERA\n_START_PARAGRAPH_\nWerner Karl Heisenberg je bil rojen v W\xc3\xbcrzburgu, Nem\xc4\x8dija o\xc4\x8detu Kasparju Ernestu Augustu Heisenbergu in njegovi \xc5\xbeeni Annie Wecklein. Njegov o\xc4\x8de je bil u\xc4\x8ditelj klasi\xc4\x8dnih jezikov in je kasneje postal u\xc4\x8ditelj srednjeve\xc5\xa1kih in sodobnih gr\xc5\xa1kih \xc5\xa1tudij v univerzitetnem sistemu. Od leta 1920 do 1923 je \xc5\xa1tudiral fiziko in matematiko v Ludwig-Maximilians-Universit\xc3\xa4t M\xc3\xbcnchen in v Georg-August-Universit\xc3\xa4t G\xc3\xb6ttingen. V Munichnu ga je u\xc4\x8dil Arnold Sommerfeld in Wilhelm Wien. V Gottingenu pa je \xc5\xa1tudiral fiziko s Maxom Bornom. Doktoriral je leta 1923. Ker je Sommerfeld vedel za njegovo zanimanje za Nielsa Bohra in njegove teorije o atomski fiziki ga je leta 1922 vzel na Bohrov festival. Tam je Heisenberg tudi prvi\xc4\x8d spoznal Bohra, ki je imel velik vpliv nanj. Bil je nare\xc4\x8d tam gostujo\xc4\x8di predavatelj in dal vrsto obse\xc5\xbenih lekcij o kvantni atomski fiziki._NEWLINE_V letih od 1923 do 1925 je delal z Rockefellerjem Grantom in Nielsom Bohrom na Univerzi v K\xc3\xb6benhavnu a se poletja 1925 vrne v G\xc3\xb6ttingen. Leta 1926 je bil predavatelj za teoreti\xc4\x8dno fiziko na Univerzi v Kobenhavnu od okvirom Nielsa Bohra in ko mu je bilo le 26 let je bil imenovan za profesorja teoreti\xc4\x8dne fizike na Univerzi v Leipzigu. V Kobenhavnu je tudi razvil njegovo na\xc4\x8delo neodlo\xc4\x8dnosti. Leta 1929 sta Heisenberg in Pauli objavila prva dva dela o temeljih za relativisti\xc4\x8dni kvantni teoriji pola. Istega leta je tudi od\xc5\xa1el na predavateljsko turnejo v ZDA na Japonsko in v Indijo. Kmalu po odkritju nevtronov je Heisenberg objavil prvo od treh dokumentov o modelu jedra protonih in nevtronih za katero je leta 1932 tudi prejel Nobelovo nagrado. Ko na oblast leta 1933 pride Adolf Hitler je bil Heisenberg v medijih napaden kot\xc2\xa0\xc2\xbbBeli Jud\xc2\xab, ker je \xc5\xbeelel pou\xc4\x8devati o vlogi judovskih znanstvenikov. Zato je bil pod preiskavo SS in tako se je tudi za\xc4\x8delo obdobje ki mu pravimo Hesenbergova afera.\n_START_SECTION_\nURANOVO DRU\xc5\xa0TVO\n_START_PARAGRAPH_\nKonec leta 1938 sta nem\xc5\xa1ka kemika Otto Hahn in Fritz Strassmann poslala rokopis dnevniku Naturwissenschaften v katerem sta objavila, da sta na\xc5\xa1la element barij po obstreljevanju urana z nevtroni. Meitnerjeva, ki ji je o svojih odkritjih poro\xc4\x8dal Hahn, je kmalu za tem s svojim ne\xc4\x8dakom Ottom Robertom Frischem pojasnila, da nevtroni razcepijo jedro urana na dve srednje te\xc5\xbeki jedri, pri \xc4\x8demer se sprosti milijonkrat ve\xc4\x8dja energija, kot pri kemi\xc4\x8dni reakciji. Frisch je kasneje z Rudolfom Peierlsom v Angliji potrdil to teorijo s poskusom. Hahn in Strassmann sta v Nem\xc4\x8diji nadaljevala z raziskovanjem jeder izotopov nastalih pri cepitvi. Proti koncu leta 1939 pa je za\xc4\x8delo delovati Uranovo dru\xc5\xa1tvo oziroma Uranverein. Pod okriljem voja\xc5\xa1kega urada za oboro\xc5\xbeitev je dru\xc5\xa1tvo v tajnosti raziskovalo mo\xc5\xbenosti za izkori\xc5\xa1\xc4\x8danje urana v vojne namene. Heisenberg je istega leta zasnoval na\xc4\x8drt za jedrski reaktor, zato so se raziskovanja dru\xc5\xa1tva vrtela predvsem okoli reaktorja, ki bi lahko dajal energijo. Uranovo dru\xc5\xa1tvo ni bilo enotna ustanova, saj so v njem delovale razli\xc4\x8dne raziskovalne skupine, ki so si pogosto nasprotovale. Heisenberg je bil vodja projekta v Berlinu in Leipzigu. Reaktor je posku\xc5\xa1al sestaviti iz plo\xc5\xa1\xc4\x8d kovinskega urana, med katerimi so se nahajale plasti trde vode. Zaradi letalskih napadov in Rde\xc4\x8de armade se je Heisenbergov in\xc5\xa1titut iz Berlina preselil na jug v majhno mesto Hechingenreaktor so namestili v bli\xc5\xbenjo kra\xc5\xa1ko jamo, imenovano Haigerloch. Kasneje so ugotovili, da imajo premalo urana, zato so za pomo\xc4\x8d prosili Diebnerja, ki pa jim urana ni hotel prepustiti. Reaktor tako ni nikoli postal kriti\xc4\x8den. Leta 1939, kmalu po odkritju jedrske cepitve, se je za\xc4\x8del nem\xc5\xa1ki projekt jedrskega oro\xc5\xbeja. Heisenberg je bil eden od glavnih znanstvenikov pri raziskavah in razvoju projekta. Heisenberg je odpotoval v Kobenhaven, da bi se tam sre\xc4\x8dal z Nielsom Bohrom s katerim sta razpravljala o jedrskih raziskavah in teoreti\xc4\x8dni fiziki. O tem sre\xc4\x8danju je posneto tudi veliko filmov in serij. Heisenberg je tako razvijal na\xc4\x8drte za jedrsko bombo.\n_START_SECTION_\n1945: MISIJA ALSOS\n_START_PARAGRAPH_\nAngle\xc5\xbei in Ameri\xc4\x8dani niso \xc5\xbeeleli, da bi Nemci pred njimi izkoristili cepitev uranovih jeder v vojne namene, zato so za\xc4\x8deli s posebno obve\xc5\xa1\xc4\x8devalno misijo Alsos. Kot \xc5\xbee omenjeno, so se fiziki preselili zaradi vojne izven Berlina (Heigerloch). S tem so lahko agenti v teku misije Alsos v Angliji zaprli 9 nem\xc5\xa1kih znanstvenikov, ki so bili \xc4\x8dlani Uranovega dru\xc5\xa1tva. Heisenberga so aretirali 3.5.1945. Najprej so ga peljali v Heidelberg, kjer je dva dni pozneje sre\xc4\x8dal glavnega svetovalca generala, ki je vodil Misijo Alsos, 3.7.1945 pa je prispel v Anglijo. Ti znanstveniki so bili potem pripeljani na osamljeno pode\xc5\xbeelsko posestvo Farm Hall. Tam so bili priprti 6 mesecev. Vse pogovore Nemcev so tam posneli in jih prevedli v Angle\xc5\xa1\xc4\x8dino. S tem so ugotovili kam so skrili uran, te\xc5\xbeko vodo in zapiske o poskusih. Izvedeli pa so tudi \xc5\xa1e nekaj drugih podatkov o njihovih odkritjih. Njihove pogovore so kasneje tudi zapisali in objavili. Objavljeni so bili v najrazli\xc4\x8dnej\xc5\xa1ih delih (npr. Operacija Epsilon, Hitlerjevo uranovo dru\xc5\xa1tvo: tajna snemanja v Farm Hallu,\xe2\x80\xa6).\n_START_SECTION_\nPOVOJNA KARIERA\n_START_PARAGRAPH_\n2.1.1946 so nem\xc5\xa1ki znanstveniki pri\xc5\xa1li nazaj v Nem\xc4\x8dijo. Heisenberg je postal direktor Keiser Wilhelm in\xc5\xa1tituta za fiziko. Direktor je bil do leta 1958. Nato pa so in\xc5\xa1titut pove\xc4\x8dali in preimenovali na Max Planck in\xc5\xa1titut za fiziko in astrofiziko. Do leta 1970 je bil skupaj z Ludwigom Biermannom direktor tega in\xc5\xa1tituta. Leta 1947 je imel predavanja na Cambridgu, Edinburghu in Bristolu. Istega leta je tudi pomagal pri razumevanju superprevodnosti. Napisal je kar nekaj \xc4\x8dlankov o tem. Za tem se je ukvarjal s turbulenco. O odkritjih je tudi pisal v \xc4\x8dlankih. Leta 1952 je vodil Nem\xc5\xa1ko delegacijo k Evropskemu odboru za jedrsko raziskavo. Ob koncu leta 1955 in za\xc4\x8detku leta 1956 je vodil Giffordova predavanja o intelektualni zgodovini fizike na St. Andrews univerzi. Predavanja so bila pozneje objavljena kot Fizika in Filozofija: revolucija v moderni znanosti. Leta 1957 je bil zainteresiran za plazmo (fizika) in za proces jedrskega zlivanja. Leta 1973 pa je imel Heisenberg predavanje o zgodovinskem razvoju konceptov kvantne teorije na Harvardu. 24.3.1973 je imel Heisenberg govor pred katoli\xc5\xa1ko akademijo v Bavarii, kjer je prejel nagrado Romano Guardinija. Govoril je o znanstveni in verski resnici in o tem, da bi morali govoriti vedno o odnosu teh dveh resnic.\n_START_SECTION_\nNOBELOVA NAGRADA\n_START_PARAGRAPH_\nHeisenbergovo delo o kvantni mehaniki bega veliko fizikov in zgodovinarjev. Temelji na matemati\xc4\x8dni teoriji matrik s katerimi pa Heisenberg takrat \xc5\xa1e ni bil seznanjen. V Kobenhavnu sta Heisenberg in Hans Kramers sodelovala v znanstveni razpravi o disperziji in sipanju atomov sevanja, katerih valovana dol\xc5\xbeina je ve\xc4\x8dja od atoma. Dokazala sta da Kramersova formula ne more temeljiti na Bohrovih orbitah saj so prehodne frekvence temeljile na razmikih, ki pa niso konstantni. Do tega \xc4\x8dasa so matrike, ki so jih fiziki le redkokdaj uporabljali spadale pod podro\xc4\x8dje matematike. Gustav Mie jih je uporabil v svojem dokumentu o elektrodinamiki in Born jih je uporabil pri svoji teoriji re\xc5\xa1etke kristalov. Matrike so bile uporabljene v takih primerih vendar pa ne v algebri matrik in njihovem mno\xc5\xbeenju kot pri formulah matrik za kvantno mehaniko. Tako je leta 1928 Albert Einstein predlagal Heisenberga, Borna in Jordana za Nobelovo nagrado v fiziki. Tako je takrat Heisenberg osvojil nagrado za ustvarjanje kvantne mehanike, katera je nato privedla tudi do odkritja alotropnih oblik vodika.\n_START_SECTION_\nOSEBNO \xc5\xbdIVLJENJE\n_START_PARAGRAPH_\nHeisenberg je spoznal Elisabeth Schumacher meseca januarja, leta 1937 in jo poro\xc4\x8dil 29.4.1937. Leta 1938 je Elisabeth rodila dvoj\xc4\x8dka, zatem pa v obdobju dvanajstih let \xc5\xa1e pet otrok (Maria, Wolfgang, Barbara, Christine, Jochen, Martin in Verena). Heisenberg je imel zelo rad klasi\xc4\x8dno glasbo, igral je tudi klavir. Vzgojen je bil kot kristjan, zato je velikokrat govoril o zdru\xc5\xbeevanju znanosti z njegovo vero. Zelo rad je imel tudi alpinizem.'